Diari Oficial de la Generalitat Valenciana


Sumari del DOGV 5216, del 10-03-2006 (2006/2729)

Concessió de Premis al Major Interés Turístic a les Falles Majors de València, en determinades categories, per a l'anualitat 2006.
----------------------------------------------------------------------------------------------------------------------------------

### Dades del document

Número de DOGV
:   5216

Data del DOGV
:   10-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2729


Data del document
:   27-02-2006

Organisme emissor
:   Agència Valenciana del Turisme

Tipus de document
:   Anunci

Descriptors 

:   * Agència Valenciana del Turisme
    * premi cultural
    * cultura popular
    * turisme
    * distinció honorífica

Concessió de Premis al Major Interés Turístic a les Falles Majors de València, en determinades categories, per a l'anualitat 2006. [2006/X2729]  
La consellera de Turisme, en qualitat de presidenta de l'Agència Valenciana del Turisme, en data 22 de febrer de 2006, va resoldre:  
.Establir les bases per a la concessió per part de l'Agència Valenciana del Turisme dels Premis al Major Interés Turístic a les Falles Majors de València de determinades categories, en la seua edició 2006.  
Primera   
L'Agència Valenciana del Turisme atorgarà els Premis al Major Interés Turístic a les Falles Majors de València de les categories Especial, Primera A, Primera B i Segona A., pels imports següents:  
Categoria Especial 4.500 €  
Categoria Primera A 3.500 €  
Categoria Primera B 2.300 €  
Categoria Segona A 1.700 €  
Les comissions falleres guanyadores rebran, com a premi, els anteriors imports líquids.  
Segona  
La designació de la falla guanyadora de cada categoria en l'edició Falles 2006 competix, en l'ús de les seues atribucions, a la Junta Central Fallera.  
Tercera  
La Junta Central Fallera notificarà a l'Agència Valenciana del Turisme, en el termini màxim de 40 dies a partir de la finalització de la festa de les Falles, els distints premis atorgats a les Falles Majors de València, en les categories corresponents, en l'edició Falles 2006.  
Esta comunicació s'efectuarà mitjançant la remissió del document que, segons la seua norma interna de funcionament, es dispose com a propi per a tal designació, i el pagament dels premis quedarà condicionat a la recepció per part de l'Agència de l'esmentada documentació.  
Quarta  
Una vegada identificades les comissions falleres guanyadores a què es referix la base primera, la presidenta de l'Agència Valenciana del Turisme emetrà la resolució nominativa de concessió a favor de cada una d'elles.  
Cinquena  
La presidenta de l'Agència Valenciana del Turisme requerirà les comissions falleres guanyadores de cada un dels premis perquè, en compliment de la vigent normativa pressupostària i de concessió d'ajudes i de subvencions, aporten els documents necessaris per a lliurar el premi a favor seu, molt especialment aquells que els acrediten, respectivament, de trobar-se al corrent de les obligacions fiscals i davant la Seguretat Social, així com si s'han obtingut altres ajudes o subvencions d'administracions o ens públics diferents de l'Agència Valenciana del Turisme per a la mateixa finalitat objecte de col·laboració econòmica per part d'esta última, als efectes del que disposa l'article 47, apartat 4.b), del Text Refós de la Llei d'Hisenda Pública de la Generalitat Valenciana, en la redacció que en fa l'article 20 de la Llei 14/1997, de 29 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat, en relació amb l'article 47, apartat 8, del Text Refós de la Llei d'Hisenda Pública de la Generalitat Valenciana.  
Sisena  
Després dels tràmits administratius i pressupostaris d'obligat compliment, l'Agència farà efectiu l'import dels Premis al Major Interés Turístic a les Falles Majors de València en les quanties disposades en la base primera..  
València, 27 de febrer de 2006.. La sotssecretària de Turisme: Alida C. Mas Taberner.